Indrek Toome
Indrek Toome (19. september 1943 Tallinn – 28. veebruar 2023) oli Eesti NSV poliitik ja Eesti ettevõtja, ENSV Ministrite Nõukogu esimees aastatel 1988–1990. 1968. aastal lõpetas Tallinna Polütehnilise Instituudi elektroonikainsenerina ja kaugõppes NLKP KK juures asuva Kõrgema Parteikooli. Aastatel 1972–1992 oli ta Eesti NSV Ülemnõukogu saadik. Indrek Toome oli Eesti Rooma Klubi ja 20. Augusti Klubi liige.